Mandag eftermiddag blev gangbroen over Humlebakken i Vejgaard i Aalborg påkørt af en lastbil, der havde glemt at sænke sin kran, hvorfor den rykkede sig 40 centimeter. Derfor har Nordjyllands Politi afspærret vejen i retning mod motorvejen af fare for, at den styrter sammen. Nordjyllands Politi har tilkaldt teknikerne, der skal vurdere, hvor slem skaden er. Broen bliver formentlig sat på plads senere i dag, hvorefter vejen bliver farbar igen. Broen blev også påkørt i slutningen af 2010. Den gang skulle broen pilles ned og repareres.
Gangbroen over Humlebakken i Aalborg er blevet påkørt og vejen mod motorvejen er derfor spærret på ubestemt tid.